**SERVEIS DE LA MANCOMUNITAT DE SERVEIS SOCIALS DE LA MARINA ALTA**

La Llei 3/2019, de 18 de febrer, de serveis socials Inclusius de la Comunitat Valenciana per la qual es regula el Sistema de Serveis Socials en l’àmbit de la Comunitat Valenciana, estructura el sistema públic de serveis socials en dos nivells d’atenció, mútuament complementaris i de caràcter continu, integrat i sinèrgic: atenció primària i atenció secundària.

El nivell d'atenció primària es configura com el nivell més pròxim d'accés al Sistema Públic Valencià de Serveis Socials, té un caràcter universal, un enfocament comunitari i està orientat a la prevenció i intervenció amb persones, famílies o unitats de convivència, grups i comunitats.

 L'atenció primària de caràcter bàsic és generalista i polivalent. L'Equip de Serveis Socials d'Atenció Primària Bàsica, és el format pels professionals d’intervenció social, de les unitats d’igualtat, de suport jurídic i administratiu responsable. Aquest equip desenvolupa la seua tasca de manera integral i amb unitat d'acció, a nivell individual, grupal i comunitari, considerant a la persona el nucli de les actuacions a realitzar donant cohesió als Serveis Socials de Proximitat.

**Accés als serveis, a traves de cita prèvia amb la treballadora social del Municipi**

**Telèfon de Cita Previa: 96 558 76 67**

**1- SERVEIS D’ATENCIÓ PRIMARIA BASICA:**

**SERVEI D’ACOLLIDAD I ATENCIÓ DAVANT DE SITUACIÓ DE NECESSITAT**.

• Diagnosticar la situació individual o social de la persona, família o unitat de convivència i de l’entorn comunitari.

 • Garantir una atenció integral, de caràcter individual, familiar, grupal o comunitària, a les persones que accedisquen al Sistema Públic Valencià de Serveis Socials, donant cobertura a les seues necessitats socials.

 • Garantir la provisió de prestacions en matèria de serveis socials en condicions de qualitat, eficiència i equitat territorial.

• Realitzar la prescripció i/o la proposta d´intervenció amb el pronòstic detectat.

**SERVEI DE PROMOCIÓ DE L’AUTONOMIA**:

* **Programa servei d'atenció domiciliària (SAD)** Servei professional de naturalesa preventiva i assistencial, per a donar suport a l'autonomia individual o familiar mitjançant cures personals i/o la realització de les tasques domèstiques, socials, sanitàries i educatives en el domicili, destinat a facilitar la realització de les activitats bàsiques de la vida diària i les atencions que puguen necessitar.

**SERVEI DE PREVENCIÓ I INTERVENCIO AMB LES FAMILIES:**

* **EL program de prevenció i d'intervenció social** dirigits a persones, famílies o grups amb dificultats en el seu desenvolupament personal o social o que es troben en situació de risc o vulnerabilitat, té com a objectiu que aquesta intervenció es dirigisca a potenciar i desenvolupar canvis que augmenten les seues habilitats per a la resolució de conflictes així com detectar i previndre les causes que motiven les dificultats, especialment familiars, educatives i d'inserció sociolaboral.

Aquest servei serà l'encarregat de la prevenció i avaluació de les situacions de risc, així com del diagnòstic social i la intervenció de caràcter individual o familiar amb la infància i l'adolescència, les persones majors i altres persones necessitades d'especial protecció familiar.

**SERVEI D’ACCIÓ COMUNITÀRIA- PANGEA cita prèvia al telèfon 96 558 76 67**

* **L’oficina Pangea** és l’encarregada de proporcionar la informació, mediació, assessorament i orientació sobre els recursos de l'Administració i de les entitats a les persones migrades , així com el desenvolupament de projectes d'interculturalitat.

**UNITAT D’IGUALTAT:**

Les unitats d’igualtat estan integrades en la Xarxa Valenciana d’Igualtat, definida en l'Article 16, de la Llei 9/2003, de 2 d'abril, de la Generalitat Valenciana, per a la Igualtat entre Dones i Homes: “La Generalitat implementa un servei específic de promoció de la igualtat a través de la Xarxa Valenciana d'Igualtat que, a més de la incorporació de la perspectiva de gènere en les polítiques públiques municipals, l'assessorament i la sensibilització de les dones, i la prevenció de la violència de gènere, s'encarrega d'informar empreses i entitats en l'elaboració i implementació de plans d'igualtat dins de les seues organitzacions laborals, així com d'elaborar els corresponents informes tècnics per a l'obtenció del visat.

 **SERVEI D’ATENCIÓ JURÍDICA: cita prèvia al telèfon 96 558 76 67**

El servei d’assessorament jurídic, el qual està inclòs dins de Serveis Socials d’Atenció Primària Bàsica

Servei destinat a l’atenció i assessorament atenent al marc legal vigent

**ATENCIÓ I ASSESSORAMENT DIRECTE A LA PERSONA USUÀRIA**

* Informar de les possibilitats que ofereix la llei davant una situació concreta.
* Orientar i remetre al servei de l’Administració on corresponga segons el cas.
* Si es requereix assistència lletrada, s’orientarà e informarà sobre l’Assistència Jurídica Gratuïta, i la forma d’obtenir-la.

**2- SERVEI D’ATENCIÓ PRIMARIA ESPECIFIC.**

* **EQUIP ESPECÍFIC D’ATENCIÓ A LA INFÀNCIA I ADOLESCÈNCIA. (EEIIA)**

 Desenvolupa actuacions d’atenció integral i suport a la infància i l’adolescència, mitjançant els equips específics d’intervenció en infància i l’adolescència (EEIIA), en situació de vulnerabilitat, risc o desprotecció. Les actuacions dins de la intervenció poden ser individuals, familiars o grupals i es fan a través de les tècniques d’orientació psicosocial, mediació i psicoteràpia, i la finalitat és la consecució dels objectius plantejats després de la valoració i el diagnòstic de la situació.

Els equips tenen caràcter interdisciplinari, d’àmbit municipal, que atenen xiquets, xiquetes i adolescents remesos pels serveis socials municipals d’atenció primària bàsica.

Els serveis socials d’atenció primària són els encarregats de la derivació de les intervencions que consideren pertinents i l’objectiu d’aquest equip és la intervenció amb xiquets, xiquetes i adolescents en situació de vulnerabilitat, risc, desemparament o amb mesures jurídiques de protecció, i també realitzar la formació i valoració de famílies per acolliments en família extensa, així com dur a terme els seguiments dels mateixos.

* **SERVEI D’ATENCIÓ I SEGUIMENT A PERSONES EN MALALTIA MENTAL**

En aquest servei, s’articula un Servei d’Atenció i Seguiment per a la Malaltia Mental (S.A.S.E.M.), com servei d’atenció domiciliària que garantisca la permanència de les persones en el seu domicili o entorn social. Són serveis enfocats a facilitar als seus destinataris una atenció diürna de suport psicosocial i accions de seguiment perquè puguin assolir, dins de les possibilitats de cada persona usuària, la màxima integració social i laboral.

 Es treballarà sempre en coordinació amb els recursos sanitaris, en la consciència de malaltia, l’adhesió al tractament, habilitats socials, afrontament de l’estrès o angoixa, tasques de la llar, motivació per a realitzar activitats d’oci, formatives i laborals i cerca de recurs, així com psicoeducació familiar, resolució de conflictes amb la família i millora de la convivència i qualitat de vida.

Perfil de persones usuàries

 • Persones amb diagnòstic de trastorn mental greu (TMG) o problemes de salut mental greu (PSMG), que reben atenció especialitzada per psiquiatra de USM i/o USMI.

**3-ALTRES SERVEIS.**

* **UPCCA: UNITAT DE PREVENCIÓ COMUNITARIA DE CONDUCTE ADDICTIVES.**

 La seua finalitat és el desenvolupament de les accions necessàries per a evitar o minimitzar l'ús i abús de drogues o altres comportaments addictius en la població general així com la reducció dels riscos i els danys que d'això poguera generar-se.

 Estes Unitats oferixen un marc -municipal o mancomunat- d'actuacions ordenat de les polítiques sobre drogues, les mesures del qual permeten donar resposta a la demanda i necessitat de la ciutadania objecte de protecció en esta matèria.

* **SJAS: SERVEI JOVE D’ATENCIÓ A LA SEXUALITAT accés a traves de la web:** [**https://serveijove.org**](https://serveijove.org)

L’atenció individualitzada resol els dubtes de la gent adolescent i jove, d’entre 13 i 35 anys, per tal de garantir els seus drets sexuals i el desenvolupament d’una vida plena i lliure de violències masclistes.

Aquesta atenció és confidencial, individualitzada i basada en l’escolta, el tracte proper i un espai lliure de prejudicis. En cas de necessitat, es derivarà als serveis oportuns de sanitat, serveis socials, etc.